Vanderbijlpark-moorde: Het Fanie du Preez gejok oor die moorde in ruil vir borgtog?
JY LEES NOU Vanderbijlpark-moorde: Het Fanie du Preez gejok oor die moorde in ruil vir borgtog?
Toe Fanie du Preez, wat van die moord op sy vrou en twee kinders aangekla word, Woensdag in die Vereenigingse hof binnegekom het, het hy vir die eerste keer gekettingde voetboeie aangehad.
Fanie du Preez het Woensdag in die Vereeniging-hof die een ná die ander opspraakwekkende bewering gemaak. Hy het getuig a.o. Alberts het hom aangesê om Libanese te blameer vir die moord op sy vrou en kinders.
@Netwerk24Berig #Vaalmoorde #DuPreez getuig Alberts het voorgestel hy sê Libanese het hom gedwing om sy vrou en kinders dood te skiet. pic.twitter.com/7qgz241q0e — elise tempelhoff (@elisetempelhoff) October 19, 2016
Dieselfde polisieman het hom glo op 4 Desember van 08:00 tot 09:30 voorgesê en van papiere uit sy sak voorgelees wat hy aan die landdros moet sê.
Regter Hennie de Vos, wat uitspraak moet lewer oor Fanie se bekentenis, het gevra: “U erken u het u dierbare vrou en kinders geskiet, net om borgtog te kry?” Carlia du Preez (17) is op 11 Desember 2015 begrawe nadat sy ses keer geskiet is.
.@Netwerk24Berig #Vaalmoorde. Regter Hennie de Vos aan #DuPreez: "Ek verstaan nie u weergawe nie. Ons moes nou twee dae hierna luister." — elise tempelhoff (@elisetempelhoff) October 19, 2016
@Netwerk24Berig #Vaalmoorde Hof verdaag tot more. Fanie du Preez se een getuie het geloop voor hy geroep is om te getuig. — elise tempelhoff (@elisetempelhoff) October 19, 2016
Die saak word Donderdag voortgesit.
Toe die moordbeskuldigde Fanie du Preez Woensdag die Vereeniging-hof binnekom, het hy weer voetboeie aangehad. Hy word verdink van die moord op sy vrou en twee kinders.
A.o. Peter van Zyl het vanoggend die kettingboeie om Fanie se bene gesit. By navraag oor hoekom die ander gevangenes nie ook voetboeie dra nie, het Peter geantwoord Fanie was al mens wat weens ’n ernstige oortreding aangehou word. Lees ook: Fanie du Preez se 14-jarige moes waarskynlik in pistoolloop vaskyk voor doodskoot
#faniedupreez V.Wyk is nou aan die beurt. Vra V.Zyl hoekom hy kettings, 'leg iron', om #Fanie vas gemaak het maar nie die ander nie. pic.twitter.com/nH0ebZ2nqj — Nadine Watkins (@nadine_watkins1) October 19, 2016
Hierna het Fanie as deel van die binneverhoor oor sy bekentenis getuig. Hy het gesê hy wou destyds sy ma bel, maar dis geweier omdat hy glo net mondelings, en nie op rekord nie, in hegtenis geneem is.
#faniedupreez gevra of hy sy ma kan bel. Gese nee, want hy is nog niks op rekord dat hy gearresteer is nie. Net mondeliks gearresteer. pic.twitter.com/DvXgzn7745 — Nadine Watkins (@nadine_watkins1) October 19, 2016
Fanie het getuig ene a.o. Alberts het te kenne gegee hy sou op borgtog vrygelaat kon word as hy ’n bekentenis aflê.
.@Netwerk24Berig #Vaalmoorde: "Ek was nie by my volle positiewe toe ek die bekentenis gemaak het nie." #DuPreez pic.twitter.com/hNtJhRMfea — elise tempelhoff (@elisetempelhoff) October 19, 2016
Die beskuldigde is deur adv. Erik van der Merwe betig oor sy woordspeling.
.@Netwerk24Berig #Vaalmoorde adv Erik van der Merwe betig #DuPreez dat hy woordspeling gebruik. Du Preez weerspreek hom telkens. — elise tempelhoff (@elisetempelhoff) October 19, 2016
Fanie het wel erken hy het vir die landdros gejok, maar het die skuld op a.o. Alberts gepak: “Hy het gesê ek moet dit doen.”
.@Netwerk24Berig #Vaalmoorde Regter Hennie de Vos aan Fanie du Preez: "U moes dus leuens aan die landdros vertel." Du Preez antw "ja". — elise tempelhoff (@elisetempelhoff) October 19, 2016
Toe sy verklaring voorgelees is, het Fanie gespanne gelyk.
#faniedupreez sluk swaar. Thea se familie kyk hom stip aan vanuit die gehoor. Alberts het gese vertrou my. V.Wyk lees verder verklaring. pic.twitter.com/OuDnN0z50S — Nadine Watkins (@nadine_watkins1) October 19, 2016
A.o. Eloise Reynolds van die polisie se forensiese afdeling het ook vroeër vandag oor DNS-getuienis getuig. Sy het gesê die DNS wat op die handskoene gevind is, is wel Fanie s’n. Daar was ook drie kolle bloed op sy kouse.